**ЗАКОН**

**О ИЗМЈЕНАМА И ДОПУНАМА ЗАКОНА О ДОБРОВОЉНИМ ПЕНЗИЈСКИМ ФОНДОВИМА И ПЕНЗИЈСКИМ ПЛАНОВИМА**

Члан 1.

У Закону о добровољним пензијским фондовима и пензијским плановима („Службени гласник Републике Српске“, број 13/09) у члану 3. у тачки љ) ријечи: „и за своје запослене или чланове, који потпишу приступну изјаву, вршити уплату пензијског доприноса“ бришу се.

У тачки у) послије ријечи: „фонда“ ријеч: „и“ брише се и додаје запета.

У тачки ф) послије ријечи: „институција“ додаје се ријеч: „и“ и нова тачка х) која гласи:

„х) изјава о искључењу – изјава чијим потписивањем се члан плана искључује из пензијског плана којим је предвиђено колективно укључивање запослених, односно чланова синдиката или удружења у добровољни пензијски фонд“.

Члан 2.

У члану 43. у ставу 1. у тачки в) број: „44.“ замјењује се бројем: „42.“.

Члан 3.

У члану 68. послије става 4. додају се нови ст. 5. и 6. који гласе:

„(5) Изузетно од става 1. овог члана, укључивање у пензијски план може се вршити колективним укључивањем лица, ако организатор пензијског плана уговори са друштвом за управљање да за рачун чланова плана из сопствених средстава врши уплате пензијских доприноса на њихове индивидуалне рачуне, а та лица не потпишу изјаву о искључењу из пензијског плана.

(6) Министар надлежан за послове рада и пензијског осигурања прописује садржај изјаве из става 5. овог члана.“

Члан 4.

Члан 93. брише се.

Члан 5.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-1240/19 ПРЕДСЈЕДНИК

Датум: 6. децембра 2019. године НАРОДНЕ СКУПШТИНЕ

Недељко Чубриловић